el en el el en en el el el el el el el el el el en fr el en el el el el fr ca el el el el el el el el el el el el el el el el el el el el el el el el el el el el el el el el es en es el es el es en el el el el el el el el el el el el el el el el el el el el el el en en fr en el
Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Και από την έρευνα, όπως φαίνεται, προέκυψαν λαβράκια. Συγκεκριμένα:
■ 5.000 ευρώ πρόστιμο κατ’ εφαρμογή της νομοθεσίας για παραπλάνηση πελατείας αφού, παρόλο που η επιχείρηση κλήθηκε να παρέχει έγγραφες εξηγήσεις για το περιστατικό με τα «χρυσά» καβουροπόδαρα, δεν απάντησε ποτέ στο αίτημα της Περιφερειακής Υπηρεσίας Τουρισμού Κυκλάδων.
■ 5.000 ευρώ πρόστιμο για μη συμμόρφωση με τα υγειονομικά πρωτόκολλα λειτουργίας τουριστικών επιχειρήσεων, με συνεχείς παραβάσεις κατά τα έτη 2020, 2021 και 2022 αντίστοιχα, αφού παρόλο που η επιχείρηση κλήθηκε να παρέχει έγγραφες εξηγήσεις επί των παραβάσεων, δεν το έπραξε, πλην της κατάθεσης πιστοποιητικού Health First. Κατά την επιτόπια έρευνα του αρμόδιου κλιμακίου του υπουργείου Τουρισμού δεν βρέθηκαν ούτε τα δοχεία με το αντισηπτικό υγρό.
■ Πρόστιμο, ύψους 9.600 ευρώ, για υποβολή λανθασμένων πληροφοριών που σχετίζονται με την υποχρέωση ύπαρξης πιστοποιητικού (ήτοι μισθωτηρίου συμβολαίου σύμφωνα με τις διατάξεις της ισχύουσας νομοθεσίας) στον φάκελο δικαιολογητικών και γνωστοποιήσεων και παράλειψη του εν ισχύ μισθωτηρίου ΑΑΔΔΕ.
■ 8.750 ευρώ επιπλέον για πρόστιμα που αφορούν τη μη παροχή έγγραφων εξηγήσεων αλλά και για διάφορες παραλείψεις σχετικά με τη λειτουργία της ξενοδοχειακής επιχείρησης. Σημειώνεται ότι το συνολικό ύψος των προστίμων ανέρχεται στο ποσό των 31.159 ευρώ.
Σύμφωνα με πληροφορίες του «ΘΕΜΑτος», η έρευνα της Περιφερειακής Υπηρεσίας Τουρισμού Κυκλάδων για το ξενοδοχείο «Kosmoplaz» δεν έχει κλείσει και δεν αποκλείεται τις προσεχείς ημέρες να υπάρξουν και νέα στοιχεία που αφορούν ακόμη πιο σοβαρές παραλείψεις και παρατυπίες.
Η καταγγελία και στη συνέχεια η μήνυση της Αμερικανίδας τουρίστριας, όσον αφορά τη χρέωση 600 ευρώ για μία μερίδα καβουροπόδαρα και δύο κοκτέιλ στο εστιατόριο «DΚ Oyster», στον Πλατύ Γυαλό Μυκόνου και το bullying που, όπως ισχυρίζεται, δέχτηκε από μέλη του προσωπικού του καταστήματος ξεσήκωσε θύελλα εξελίξεων. Το θέμα πήρε μεγάλες διαστάσεις και μάλιστα δημιουργήθηκε ιστοσελίδα με τα αρχικά του εστιατορίου DK και τη λέξη «Scam», που σημαίνει απάτη. Στην ηλεκτρονική σελίδα DK Scam εμφανίζεται, σε αγγλική γλώσσα, με μεγάλα κόκκινα γράμματα το εξής μήνυμα: «Προειδοποίηση: Η κατάσταση στο DK OYSTER έχει ξεφύγει από κάθε έλεγχο τελευταία. Επιβαρύνουν με αδικαιολόγητα ποσά τον κόσμο, σαν να μην υπάρχει αύριο. Εχουν καταγγελθεί περιστατικά με αδικαιολόγητες χρεώσεις άνω των 1.000 δολαρίων. Παρακαλούμε, για οποιαδήποτε καταγγελία να αποταθείτε στο ελληνικό υπουργείο Τουρισμού», αναφέρεται μετά το προειδοποιητικό μήνυμα.
Στη συνέχεια, στην ιστοσελίδα υπογραμμίζεται το γεγονός ότι οι ελληνικές Αρχές ανέλαβαν να διερευνήσουν την υπόθεση απάτης προχωρώντας σε έλεγχο κατά τον οποίο διαπιστώθηκαν παραβάσεις, κάτι που οδήγησε στη βαριά καμπάνα. Δίνοντας βοηθητικές οδηγίες, η ιστοσελίδα επισήμανε, δε, ότι στην Ελλάδα είθισται το ψάρι να τιμολογείται με το κιλό και την ίδια στιγμή ο νόμος ορίζει ότι με την παραγγελία γνωστοποιείται το βάρος του ψαριού.
Σε αυτό το σημείο υπογραμμίζει την παρατυπία στο κατάστημα που παρουσιάζει την τιμή ανά 100 γραμμάρια, ενώ «χωρίς να αναφέρονται τιμές μπορεί να εμφανίσει καλαμάρι που κοστίζει 150 ευρώ, τη στιγμή που σε ένα μέσο εστιατόριο η τιμή του φτάνει στα 15 ευρώ».
Αναφέρεται ακόμη στην ιστοσελίδα ότι όταν τολμήσει κανείς να παραπονεθεί, οι υπεύθυνοι του εστιατορίου εξαπολύουν μαφιόζικου τύπου απειλές, κάτι που ανέφεραν στη μήνυσή τους και οι δύο Αμερικανίδες τουρίστριες.
Το ξενοδοχείο στο οποίο στεγάζεται το «DK Oyster» πλήρωσε ακριβά τις παρατυπίες στις εγκαταστάσεις του που σχετίζονται με τις πισίνες
Η μήνυση και το πρόστιμο
Οι δύο Αμερικανίδες που χρεώθηκαν 600 ευρώ για δύο κοκτέιλ και ένα πιάτο καβουροπόδαρα, στράφηκαν νομικά κατά σερβιτόρων και του υπεύθυνου του καταστήματος.
Περιγράφοντας μέσα από τη μηνυτήρια αναφορά το επεισόδιο όπως η ίδια το βίωσε, η Μπρέντα Μούλτον ανέφερε ότι βρισκόταν στη Μύκονο για ολιγοήμερες διακοπές με την κόρη της, όταν η ταξιδιωτική της πράκτορας της συνέστησε να επισκεφτεί μία από τις πιο φημισμένες παραλίες του νησιού, τον Πλατύ Γυαλό. Καθώς έφτασαν εκεί πέρασαν από διάφορα εστιατόρια και αρχικά ανταποκρίνονταν με ένα χαμόγελο στις ευγενικές χειρονομίες των εργαζομένων που βρίσκονταν στην είσοδο των κέντρων εστίασης. «Μας είχε κάνει εντύπωση το πόσο επιθετικοί ήταν οι σερβιτόροι, καθώς προσπαθούσαν να μας πιέσουν προκειμένου να παραγγείλουμε», είχε υποστηρίξει, μιλώντας στο «ΘEMA» η Μπρέντα Μούλτον, περιγράφοντας την περιπέτεια που έζησαν στη Μύκονο η ίδια και η 19χρονη κόρη της.
Η Μπ. Μούλτον είχε επισημάνει ότι ενώ δεν είχε πρόθεση να καθίσει σε κάποιο από τα εστιατόρια, ξαφνικά πετάχτηκε μπροστά της ο υπάλληλος του κέντρου, όπου καταγράφηκε το επίμαχο περιστατικό, και με τρόπο επίμονο και ενοχλητικό, όπως καταγγέλλει η γυναίκα, τους είπε: «Καθίστε εδώ! Καθίστε εδώ!». Στο μενού αναγράφονταν τα προϊόντα, όχι όμως και οι τιμές, όπως υποστηρίζει στη μήνυσή της η Αμερικανίδα, η οποία διάλεξε τελικά από τον κατάλογο δύο μοχίτο κι ενώ αρχικά, όπως σημειώνει, δεν είχε πρόθεση να παραγγείλει φαγητό, το έκανε για να μη δέχεται άλλες πιέσεις από τους σερβιτόρους. Ηταν τα περιβόητα καβουροπόδαρα… «Φαινόταν νόστιμο και ήξερα πως θα ήταν ακριβό – αν και ποτέ δεν θα μπορούσα να φανταστώ πόσο ακριβό θα ήταν τελικά. Ωστόσο σε εκείνη τη φάση μάς είχε κάνει εντύπωση το πόσο επιθετικοί ήταν οι σερβιτόροι, καθώς προσπαθούσαν να μας πιέσουν προκειμένου να παραγγείλουμε».
Ιστοσελίδα για καταγγελίες σε σχέση με το «DK Oysters» δημιουργήθηκε στο Διαδίκτυο μετά την υπόθεση με τα «χρυσά» καβουροπόδαρα
Η ώρα της αποχώρησης έφτασε ύστερα από δύο ώρες παραμονής στο κατάστημα. Τότε η Αμερικανίδα ζήτησε να πληρώσει, αλλά οι υπεύθυνοι στη -δωρεάν- ξαπλώστρα ζήτησαν από τις τουρίστριες να μπουν στο κατάστημα. Ακολούθησε η αποκάλυψη με τον λογαριασμό… «Δεν μπορεί δύο μοχίτο και δύο καβουροπόδαρα να κάνουν 600 ευρώ. Δεν θα σε πληρώσω. Αυτός τότε μου είπε επί λέξει: “Θα καλέσω την Αστυνομία. Θα σε κρατήσουν εδώ και δεν θα γυρίσεις στην πατρίδα σου. Μπορούμε να βρούμε εύκολα πού μένεις”», ισχυρίζεται η Αμερικανίδα ότι άκουσε από τους υπευθύνους του μαγαζιού, οι οποίοι ωστόσο υποστηρίζουν ότι τίποτε από όλα αυτά δεν συνέβη. Η ίδια, πάντως, δηλώνει ότι αισθάνθηκε απειλή και φόβο κα τελικά πλήρωσε με την πιστωτική της κάρτα και πήρε τη σχετική απόδειξη. Οταν η Μπρέντα βγήκε από το εστιατόριο συνιστούσε σε όποιον συναντούσε στον δρόμο να προσέχει το συγκεκριμένο κατάστημα «γιατί χρεώνουν ό,τι θέλουν στον λογαριασμό».
Λίγο αργότερα, ο υπεύθυνος του καταστήματος την πλησίασε αγριεμένος και τότε η γυναίκα άρχισε να φωνάζει: «Μην τολμήσεις να με ακουμπήσεις! Φύγε από μπροστά μου τώρα!». Η δικηγόρος των Αμερικανίδων τουριστριών Μαριάννα Κίκιρη, δήλωσε ότι η εντολή που έχει πάρει είναι να προχωρήσει στις νομικές ενέργειες που απαιτούνται για να φτάσει η υπόθεση «Καβουροπόδαρα» στις δικαστικές αίθουσες.
«Ηταν ένα εφιαλτικό για τις ίδιες περιστατικό που δεν πρόκειται να ξεχάσουν», τόνισε η δικηγόρος. Από την πλευρά τους, οι υπεύθυνοι του εστιατορίου στον Πλατύ Γυαλό είχαν διαψεύσει τις καταγγελίες της Αμερικανίδας λέγοντας ότι στη διάρκεια της παραμονής της στο κέντρο δεν εξέφρασε κάποια δυσαρέσκεια. Τόνισαν μάλιστα ότι θα ακολουθήσουν τη νομική οδό, καταγγέλλοντας δυσφήμηση που οδήγησε σε ηθική και οικονομική βλάβη, ενώ υποστηρίζουν ότι το συμβάν απέβη επιζήμιο και για τον τουρισμό του νησιού.
Τι απαντάει ο υπεύθυνος του ξενοδοχείου Cosmoplaz
Με e-mail που έστειλε στο protothema.gr, ο υπεύθυνος της επιχείρησης Cosmoplaz, Αλέξανδρος Καλαμαράς, ισχυρίζεται ότι η άδεια λειτουργίας κολυμβητικών δεξαμενών εντός του ξενοδοχείου στον Πλατύ Γυαλό της Μυκόνου, έχει εκδοθεί από τις 09/03/2017, όπως αναφέρεται και στο σχετικό επισυναπτόμενο έγγραφο. Η άδεια για τη λειτουργία τους ισχύει για οκτώ έτη έως 09/03/2025.
Ωστόσο, κατά τον έλεγχο της Περιφερειακής Υπηρεσίας Τουρισμού Κυκλάδων, όπως αναφέρουμε και στο σχετικό δημοσίευμα, προέκυψε «παράλειψη υποβολής γνωστοποίησης για την λειτουργία των 14 ιδιωτικών κολυμβητικών δεξαμενών και υποβολή/προσθήκη αυτών μεταγενέστερα του ελέγχου», εξ ου και το πρόστιμο των 1.000 ευρώ.
Επιπλέον, ο έλεγχος έδειξε ότι για την κοινόχρηση πισίνα του ξενοδοχείου διαπιστώθηκε «παντελής παράλειψη υποβολής γνωστοποίησης και παράληψη υποβολής/προσθήκης αυτής μεταγενέστερα του ελέγχου. Και γι’ αυτή την παράλειψη το πρόστιμο ανήλθε στα 1.000 ευρώ.
Στην επιχείρηση Cosmoplaz, όπως θα διαβάσετε στο επίμαχο έγγραφο, επιβλήθηκε ένα ακόμη πρόστιμο της τάξεως των 800 ευρώ για «υποβολή λανθασμένων στοιχείων γνωστοποίησης της κοινόχρηστης κολυμβητικής δεξαμενής».
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
“Εμείς οι Έλληνες” από την Θεατρική Ομάδα Μυκόνου
Κυκλάδες: Η αποθέωση της απλότητας (part 1)
Κυκλάδες: Νέο ταχύπλοο στα ενδοκυκλαδικά δρομολόγια
Κοπανιστή Μυκόνου: το τυρί που θα έπρεπε να ’χει τη φήμη του ροκφόρ
Κίνδυνος… «θάνατος» στο γήπεδο μπάσκετ στην Λάκκα – Πλήρης Αδιαφορία του Δήμου (Φωτό)
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: DK OYSTER, NEWS CYCLADES, NEWS GREECE, NEWS MYKONOS, XPLOREMYKONOSNEWS.GR, ΑΔΗΛΩΤΕΣ ΠΙΣΙΝΕΣ, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΑΒΟΥΡΟΠΟΔΑΡΑ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ